rejauldu/bengali-wikipedia huggingface dataset:
ঝুঠ বোলে কাউয়া কাতে () হৃষিকেশ মুখার্জি পরিচালিত ১৯৯৮ সালের ভারতীয় হিন্দি কমেডি চলচ্চিত্র। ছবিতে অভিনয় করেছেন অনিল কাপুর, জুহি চাওলা, অমরিশ পুরি, রীমা লাগু, অনুপম খের এবং সাজিদ খান। ছবিটি ছিল পরিচালক হিসেবে হৃষিকেশ মুখোপাধ্যায়ের শেষ ছবি।   সারসংক্ষেপ  শঙ্কর, ছোটখাট এক অভিনেতা, উর্মিলাকে ভালোবাসেন, কিন্তু যেহেতু উর্মিলা একজন রক্ষণশীল এবং গোঁড়া অবসরপ্রাপ্ত পুলিশ অফিসার অভয়ঙ্করের মেয়ে, তাই অভয়ঙ্কর পরিবারকে জয় করতে শঙ্করের অনেক কিছুই করতে হবে। তারপর শঙ্কর যাকে ভালোবাসেন তাকে পাওয়ার চেষ্টায় মিথ্যার একটি সিরিজ (তাই শিরোনাম, তুমি মিথ্যা বললে, কাক কামরাবে) রচনা করতে শুরু করে।   কলাকুশলী    অনিল কাপুর — রামানুজ/শঙ্কর  জুহি চাওলা — উর্মিলা  অমরীশ পুরি — মিস্টার অভয়ঙ্কর  রীমা লাগু — মিসেস অভয়ঙ্কর  অনুপম খের — রশিদ খান  সাজিদ খান — চাঙ্কি  হরপাল সিং ঠাকুর — শঙ্কর   সঙ্গীত  সঙ্গীতে সুরারোপে ছিলেন আনন্দ-মিলিন্দ এবং গানের কথায় গীতিকার আনন্দ বক্সী। প্লেব্যাক গায়ক হিসেবে যারা কণ্ঠ দিয়েছেন তারা হলেন উদিত নারায়ণ (অনিল কাপুরের জন্য), অভিজিৎ (সাজিদ খানের জন্য), বিনোদ রাঠোড় (অনুপম খেরের জন্য), শ‍্যামক দাবর (নিজেই), পারভেজ এবং অলকা ইয়াগনিক (জুহি চাওলার জন্য)। সাউন্ডট্র্যাকে ৭টি মৌলিক গান রয়েছে। না. গান গায়ক ১. "কেয়া রাখুঁ তেরা নাম" উদিত নারায়ণ ২. "আঁখোঁ মে আকেলি রাতোঁ মে" উদিত নারায়ণ, অলকা ইয়াগনিক ৩. "বড়ি মুশকিল হ্যায়" বিনোদ রাঠোড়, উদিত নারায়ণ, অলকা ইয়াগনিক, অভিজিৎ ৪. "দিল ইয়ে দিল" উদিত নারায়ণ, অলকা ইয়াগনিক ৫. "মামা আই লাভ ইউ" অলকা ইয়াগনিক, বিনোদ রাঠোড় ৬. "ডিয়ার ও ডিয়ার" অভিজিৎ ৭. "ঝুঠ বোলে কাউয়া কাটে" শিয়ামক দাভার, পারভেজ   অভ্যর্থনা  ইন্ডিয়া টুডে-র নন্দিতা চৌধুরী লিখেছেন, "ঝুঠ বোলে কাউয়া কাটে -তে পুরানো দিনের আকর্ষণ আছে কিন্তু প্রযুক্তিগত এবং শৈল্পিকভাবে, ছবিটি ৭০ এর দশকে আটকে আছে। সংলাপগুলো যেন স্থির আর জল মিস্ত্রির সিনেমাটোগ্রাফি প্রায়শই একটি টেলিভিশন সিটকমের মত।" Rediff.com এ শর্মিলা ট্যালিকুলান লিখেছেন, "গতি সাবলীল, চলচ্চিত্র শিল্পের অন্যতম সেরা সম্পাদক হিসাবে হৃষিদার দুর্দান্ত খ্যাতির জন্য উপযুক্ত৷ এমনকি শেষের দিকে মেজাজ সিরিয়াস হয়ে গেলেও ফিল্ম জমে না। আমি ক্লাইম্যাক্সটি খুব চিত্তাকর্ষক খুঁজে পেয়েছি এবং বাকি ফ্লিকের মধ্যে হেসেছি। হৃষিদার কমেডিতে সব সময় ভুলের কমেডি থাকে এবং অনেক বিভ্রান্তির পরে ডিনোউমেন্ট আসে। ঝুট বোলে... এই ঐতিহ্য বজায় রেখেছে।"   তথ্যসূত্র    বহি সংযোগ          বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:১৯৯৮-এর চলচ্চিত্র
right|thumb|220px|রাজশাহী শহরের কেন্দ্র স্থলে বরেন্দ্র অনুসন্ধান সমিতি কর্তৃক স্থাপিত বরেন্দ্র গবেষণা জাদুঘর  বরেন্দ্র অনুসন্ধান সমিতি বাংলাদেশের রাজশাহী অঞ্চলের একটি প্রাচীন গবেষণা প্রতিষ্ঠান। ১৯১০ সালে রাজশাহী অঞ্চলের তিনজন পুরাকীর্তি ও বিদ্যাত্সাহী ব্যক্তি শরৎ কুমার রায়, অক্ষয়কুমার মৈত্রেয় এবং রমাপ্রসাদ চন্দ একত্রিত হয়ে প্রতিষ্ঠা করেন এই প্রতিষ্ঠানটি।   ইতিহাস  right|thumb|220px|লর্ড কারমাইকেল কর্তৃক স্থাপিত বরেন্দ্র গবেষণা জাদুঘর-এর ভিত্তিফলক, উদ্যোক্তা হিসেবে যেখানে সর্বশেষ দু'লাইনে ‍রয়েছে 'বরেন্দ্র অনুসন্ধান সমিতি'-র নাম ঊনবিংশ শতকের শেষ দিকে বাংলা সাহিত্য এবং বাংলার ঐতিহাসিক ও প্রত্নতাত্ত্বিক নিদর্শনসমূহ সংগ্রহ ও অনুশীলনের জন্য প্রতিষ্ঠা করা হয় বঙ্গীয় সাহিত্য পরিষদ-এর। এর প্রথম অধিবেশন অনুষ্ঠিত হয় ১৯০৮ সালে পশ্চিমবঙ্গের কাশিমবাজার এবং দ্বিতীয় অধিবেশন অনুষ্ঠিত হয় ১৯০৯ সালে ভাগলপুর-এ। রাজশাহী থেকে শরৎ কুমার রায়, অক্ষয় কুমার ও রমা প্রসাদ এই উভয় অধিবেশনে যোগ দেন এবং বরেন্দ্র অঞ্চলের ঐতিহ্য ও পুরাকীর্তি সম্পর্কিত প্রবন্ধ উপস্থাপন করেন। সেখান থেকে ফিরে এসে তারা ১৯১০ সালে বঙ্গীয় সাহিত্য পরিষদ-এর সাথে একত্রিতভাবে বগুড়া জেলার খঞ্জনপুরে একটি পুরাতাত্ত্বিক অভিযান পরিচালনা করেন। সেই অভিযানে সংগৃহীত ঐতিহ্য সংরক্ষণের জন্য একটি সমিতি গঠনের বিষয়ে ঐকমত্য হয়ে তারা গঠন করেন 'বরেন্দ্র অনুসন্ধান সমিতি'। এই সমিতির ব্যয় নির্বাহের জন্য কুমার শরৎকুমার রায়, অক্ষয় কুমার মৈত্রেয় ও রমাপ্রসাদ তাদের ব্যক্তিগত অর্থ প্রদান করতেন; কিন্তু তা প্রয়োজনের তুলনায় কম হওয়ায় বঙ্গীয় সরকার এই সমিতিকে একশ টাকা করে অনুদান দিত।http://www.erajshahi.gov.bd/app/cc_service/cc_service.php?cmd=details&id=2539&tempid=8 ।   বরেন্দ্র গবেষণা জাদুঘর   বরেন্দ্র অনুসন্ধান সমিতির পরিচালিত প্রত্নতাত্ত্বিক অভিযানের ফলে সংগৃহীত বিভিন্ন নিদর্শনসমূহ সংরক্ষণের জন্য একটি ভবন নিমার্ণ করার প্রয়োজনীয়তা দেখা দেয়ায় শরৎ কুমার নানাবিধ আর্থিক অনটনের মধ্যেও নিজের দান করা জমিতে একটি ভবন নির্মাণের কাজ শুরু করেন। বরেন্দ্র অনুসন্ধান সমিতির কর্মকর্তাদের অনুরোধে বাংলার তৎকালীন গভর্নর লর্ড কারমাইকেল ১৯১৬ সালের ১৩ নভেম্বর বরেন্দ্র গবেষণা জাদুঘর ভবনের ভিত্তিপ্রস্তার স্থাপন করেন এবং নিমার্ণ শেষে ১৯১৯ সালের ২৭ নভেম্বর এর দ্বার উন্মোচন করেন লর্ড রোনাল্ডসে।   চিত্রশালা    আরও দেখুন   বঙ্গীয় সাহিত্য পরিষদ   অধিক পঠন    তথ্যসূত্র    বহিঃসংযোগ   রাজশাহী মহানগরের তথ্যবাতায়ন  রাজশাহী জেলা তথ্যবাতায়ন  বিষয়শ্রেণী:রাজশাহী জেলা বিষয়শ্রেণী:বেঙ্গল প্রেসিডেন্সি বিষয়শ্রেণী:বাংলাদেশের বিলুপ্ত গবেষণা প্রতিষ্ঠান
ঢাকার অদূরে টাঙ্গাইল জেলার কালিহাতি উপজেলায় রয়েছে ঐতিহ্যবাহী প্রায় ৪শ' বছরের পুরনো দৃষ্টিনন্দন মসজিদ। প্রাচীনতম ও ঐতিহ্য হিসেবে এটি টাঙ্গাইলের যে গর্ব তা বলার অপেক্ষা রাখে না।  ইতিহাস এ মসজিদটি কত সালে নির্মাণ করা হয়েছিল তার সঠিক কোনো তথ্য মেলেনি। এলাকার প্রবীণরাও তাদের পূর্বপুরুষের কাছে এটি নির্মাণের সঠিক তথ্য জানতে পারেননি। চারান গ্রামে আঠারো শতকের শেষের দিকে ইসলাম ধর্ম রক্ষার্থে শত্রুদের মোকাবিলা করতে প্রচুর মুসল্লিদের সমাগম হয়। সে সময় 'রাহাতুন্নিসা চোধুরাণী' ছিলেন ওই এলাকার জমিদার।  অবস্থান কালিহাতী - বল্লা সড়কের দক্ষিণে ঐতিহাসিক চারান বিলের উত্তরে এ মসজিদ অবস্থিত।  স্থাপত্যশৈলী এক গম্বুজ বিশিষ্ট মসজিদটির কারুকার্য খুবই নিপুণ। মূল স্থাপনাটি তৈরি করা হয়েছে চারটি খুঁটির ওপর এবং এতে লাগানো হয়েছে চুন-সুরকি। প্রতিটি দেয়ালের পুরুত্ব প্রায় তিন হাত। মসজিদটির দৈর্ঘ্য প্রায় ১২ হাত এবং প্রস্থ প্রায় সাড়ে ১০ হাত। এর মেঝে মার্বেল পাথর দ্বারা আবৃত। অনেক লতাপাতা খচিত কারুকার্য রয়েছে খিলানের ওপরের দেয়ালে।  সংস্কার কাজ ১৯৯০ সালে মসজিদটি সংস্কার করে্ন 'স্যার আবদুল করীম গজনবী'। তখন তিনি মসজিদটির মেঝে আবৃত করে দেন পাথর দিয়ে এবং উত্তরের দরজা বন্ধ করে দেয়া হয় এর পাশাপাশি ইমাম সাহেবের জন্য একটি কক্ষও বানানো হয়। ২০০৫সালে এর সর্বশেষ সংস্কার কাজ করা হয়।  আরও দেখুন  বাংলাদেশের মসজিদের তালিকা  ঢাকা বিভাগের মসজিদের তালিকা তথ্যসূত্র  বিষয়শ্রেণী:টাঙ্গাইল জেলার মসজিদ
রওশন আলী মিয়া বাংলাদেশের নীলফামারী জেলার রাজনীতিবিদ ও নীলফামারী-৪ আসনের সাবেক সংসদ সদস্য।   প্রাথমিক জীবন  রওশন আলী মিয়া নীলফামারী জেলায় জন্মগ্রহণ করেন।   রাজনৈতিক জীবন  রওশন আলী মিয়া ১৯৮৬ সালে অনুষ্ঠিত তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে নীলফামারী-৪ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নীলফামারী জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য
স্বর্ণলতা/আলোকলতা একটি পরজীবী উদ্ভিদ। কোন পাতা নেই, লতাই এর দেহ কাণ্ড মূল সব। লতা হতেই বংশ বিস্তার করে। সোনালী রং এর চিকন লতার মত বলে এইরূপ নামকরণ। ঔষধি গুন আছে। অনেক ক্ষেত্রে আশ্রয় দাতা গাছের মৃত্যু ঘটিয়ে থাকে।  বিশ্বের নাতিশীতোষ্ণ এবং গ্রীষ্মমণ্ডলীয় অঞ্চল জুড়ে এই প্রজাতিটি পাওয়া যায়, উপক্রান্তীয় এবং গ্রীষ্মমণ্ডলীয় অঞ্চলে সর্বাধিক প্রজাতির বৈচিত্র্য রয়েছে; শীতল নাতিশীতোষ্ণ জলবায়ুতে এটি বিরল হয়ে যায়, মাত্র চারটি প্রজাতি উত্তর ইউরোপে দেখা যায়।    প্রাপ্তিস্থান  বাংলাদেশের প্রায় সর্বত্রই, বিশেষ করে গ্রামাঞ্চলে, পাওয়া যায়।   ব্যবহার  thumb|250px|left|স্বর্ণলতা, পশ্চিমবঙ্গ, ভারত উদ্ভিদের পুরো অংশই বিষাক্ত। এটি প্রজনন ক্ষমতারোধি, বমন সৃজক, গর্ভপাতক।  হলদে-সোনালি রঙের পরজীবী উদ্ভিদ স্বর্ণলতা। গ্রামগঞ্জে এটি শূন্যলতা বা অলোকলতা নামেও পরিচিত। এই লতা নরম, সরু ও মূল-পাতাবিহীন। ছোট ও মাঝারি উচ্চতার গাছে জড়িয়ে থাকতে দেখা যায় এ লতা।  এই লতার হাস্টেরিয়াম(Haustorium) নামক চোষক অঙ্গ থাকে। চোষক অঙ্গের মাধ্যমে এটি পোষক উদ্ভিদ থেকে পুষ্টি উপাদান গ্রহণ করে। এটি একবর্ষজীবী লতা। আমাদের দেশে কয়েকটি প্রজাতি আছে। এ লতা অনেক শাখা লতা তৈরি করে পুরো গাছ জড়িয়ে ফেলে খুব কম সময়ে। ফুল থেকে ফল হয়। বীজ থেকে বংশবৃদ্ধি ঘটে। বাংলাদেশসহ পৃথিবীর উষ্ণমণ্ডলীয় এলাকার আদিবাসীদের কাছে লতাটি লোকজ চিকিৎসায় ব্যবহৃত হয়।  স্বর্ণলতার রয়েছে নানা ওষধি। এটি বায়ুনাশক ও পেটব্যথায় কার্যকর। জন্মনিরোধক ও কৃমিনাশক হিসেবে কাজ করে থাকে। স্বর্ণলতার নির্যাস পেটফাঁপা ও কোষ্ঠকাঠিন্যে দারুণ উপকারী।  আয়ুর্বেদ চিকিৎসায় স্বর্ণলতা ওষুধ হিসেবে ব্যবহার হয়ে আসছে। প্রাচীন ভারতীয় চিকিৎসায় একে রক্তদুষ্টিনাশক, পিত্ত ও কফনাশক, বিরেচক, বায়ুনাশক, কৃমিনাশক, খোসপাঁচড়া নিবারণকারী হিসাবে দেখা যায়।  পৃথিবীর বিভিন্ন দেশে হাড়ের চিকিৎসা, জন্ডিস, রক্তচাপ, ডায়াবেটিস, যকৃতের রোগ, চুলকানি, শ্বাসকষ্ট, ক্যান্সার ইত্যাদি কঠিন রোগ নিরাময়ে স্বর্ণলতার ব্যবহার সম্পর্কে জানা যায়। বর্তমান গবেষণায় অ্যান্টিঅক্সিডেন্ট হিসাবে এটি অন্যতম বলে বিবেচিত হয়েছে।  চলুন জেনে নিই স্বর্ণলতার কিছু ওষধি গুণ-  অরুচি ভাব দূর হয় কারও মুখে অরুচি দেখা দিলে বা খেতে ইচ্ছা না করলে স্বর্ণলতা সিদ্ধ করে সেই পানি সেবন করলে অরুচি ভাব কেটে যায়।  মুখের ঘা সারাতে মুখে ঘা হলে স্বর্ণলতা সিদ্ধ করে সেই পানি দিয়ে কুলকুচো করলে ঘা দ্রুত ভালো হয়।  বায়ুনাশে সমস্যা হলে পেটের বায়ুনাশে সমস্যা দেখা দিলে স্বর্ণলতার বীজ চূর্ণ করে খেলে উপকার পাওয়া যায়।  কৃমি ভালো হয় স্বর্ণলতা গাছ থেকে বীজ সংগ্রহ করে সেই বীজ চূর্ণ করে খেলে কৃমি ভালো হয়।  ক্ষত দ্রুত ভালো হয় ক্ষতে স্থানে স্বর্ণলতা পিষে প্রলেপ দিলে ক্ষত দ্রুত ভালো হয়।  জন্ডিস ভালো হয় প্রথমে স্বর্ণলতা সংগ্রহ করে থেঁতো করতে হবে। এবার থেঁতো করে সেবন করলে জন্ডিস রোগ ভালো হয়।   তথ্যসূত্র   বিষয়শ্রেণী:পরগাছা বিষয়শ্রেণী:ঔষধি উদ্ভিদ
অপব্যবহার ছাঁকনি পরিচালনা ইন্টারফেসে আপনাকে স্বাগতম। অনুমোদিত ব্যবহারকারীরা অপব্যবহার ছাঁকনি ব্যবহার করে বিস্তৃত পরিসরের পরীক্ষা কনফিগার করতে পারে যা সম্ভাব্য ক্ষতিকারক সম্পাদনা এবং অন্যান্য অ্যাকশন উইকিতে যুক্ত করার আগে শনাক্ত করতে এবং প্রতিরোধ করতে সাহায্য করতে পারে এবং স্বয়ংক্রিয়ভাবে পদক্ষেপ গ্রহণ করতে পারে। ছাঁকনি তৈরি ও সম্পাদনা করার নীতি:  অনুগ্রহ করে যত্নশীল হোন। এটি একটি শক্তিশালী সরঞ্জাম। যদি পারেন, সবসময়ই শুরুতে কোনো ক্রিয়া/অ্যাকশন চালু না করে ছাঁকনি পরীক্ষা করে নিন।  লগের উপর সর্বদা নজর রাখুন।  সতর্কতা: কোনো ছাঁকনি তৈরি বা পরিবর্তন করার সময় সতর্কতা অবলম্বন করুন। এমনকি একটি সাধারণ বানান ভুল হাজার হাজার বৈধ অবদানকারীর সম্পাদনাকে ব্যাহত করতে পারে। কোনো ছাঁকনি চালুর আগে আপনি পরীক্ষা করে নিবেন, এটাই দৃঢ়ভাবে প্রত্যাশা করা হয়। কোনো কিছু সম্পর্কে নিশ্চিত না হলে অন্যদের কাছ থেকে সাহায্য নিন।</p><p> আপনি যদি কোনো সমস্যার সৃষ্টি করেন, তবে আপনার প্রশাসক অধিকারও হারাতে পারেন।
রাবাব হাশিম হলেন একজন পাকিস্তানি টেলিভিশন অভিনেত্রী। তিনি হাম টিভি'র বহুল প্রশংসিত ধারাবাহিক জিদ-এ রুখি চরিত্রে অভিনয় করেছিলেন। পিয়া মন ভয়ে, আনায় তুমহারি হু, ইশকাওয়ে, মান্নাত, মার্জি, এক থি মিসাল, কাম জারফ এবং মেরে মোহসিনে মুখ্য চরিত্রে অভিনয় করার সুবাদে তিনি পরিচিতি পেয়েছেন।    প্রাথমিক জীবন  রাবাব হাশিম (রুবাব) পাকিস্তানের করাচিতে জন্মগ্রহণ করেছিলেন। তিনি করাচি ইন্সটিটিউট অফ বিজনেস ম্যানেজমেন্ট (আইবিএম) থেকে বিপণন বিষয়ে বিবিএ (অনার্স) করেছিলেন এবং  ন্যাশনাল একাডেমি অফ পারফর্মিং আর্টস (পাকিস্তান) থেকে স্নাতক (সম্মান)  ডিগ্রিসহ থিয়েটার শিল্পকলার আনুষ্ঠানিক প্রশিক্ষণ নিয়েছিলেন। তিনি ২০২০ সালের নভেম্বরে বিয়ে করেছেন।   কর্মজীবন  তিনি ১০ বছর বয়সে জিও টিভিতে শিশু প্রতিবেদক হিসাবে টেলিভিশনে আত্মপ্রকাশ করেছিলেন। টিভিতে তার প্রথম অভিনয় শুরু হয়েছিল হাম টিভির না কহো তুম আমার নাহি ধারাবাহিকে, এতে তিনি আহসান খান, সাবা কমর এবং অন্যান্য প্রবীণ অভিনেতাদের সাথে কাজ করেছিলেন। এরপরে তার বেশ কয়েকটি ধারাবাহিক নাটক প্রকাশিত হয়েছে। সাম্প্রতিক কালের ইশকাওয়ে এবং মান্নাত তার মধ্যে উল্লেখযোগ্য। এখন পর্যন্ত তিনি পাকিস্তানের অন্যতম প্রধান অভিনেত্রী। মডেল হিসাবে বিভিন্ন বিজ্ঞাপনে অভিনয় এবং উপস্থিতির পাশাপাশি তিনি জিও সুপারের একটি ক্রীড়া অনুষ্ঠান "খেলা আর জিতো" এবং টি-টোয়েন্টি বিশ্বকাপের (আইসিসি বিশ্ব টুয়েন্টি২০)  সম্প্রচার সহ বেশকয়েকটি টিভি অনুষ্ঠান এবং ক্রীড়া প্রদর্শনীতে সঞ্চালিকা হিসাবে উপস্থিত হয়েছেন ( আইসিসি ওয়ার্ল্ড টি-টোয়েন্টি)।   তথ্যসূত্র    বহিঃসংযোগ        বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:উর্দু ভাষার লেখা থাকা নিবন্ধ বিষয়শ্রেণী:১৯৯২-এ জন্ম
মুহাম্মদ ইউসুফ লুধিয়ানভি (১৯৩২ – ২০০০) ছিলেন একজন পাকিস্তানি সুন্নি মুসলিম পণ্ডিত, লেখক, মুহাদ্দিস, মজলিস-ই-আহরার-ই-ইসলামের নেতা, এবং আলমি মজলিস তাহাফ্ফুজ খতমে নবুওয়াতের সহসভাপতি। তিনি ভারতের পূর্ব পাঞ্জাব প্রদেশের লুধিয়ানায় জন্মগ্রহণ করেন। ১৮ মে ২০০০ সালে জোহরের নামাজের পূর্বে অফিসে যাবার সময় নুমাইশ চৌরঙ্গীতে তাকে হত্যা করা হয়।    জীবনী   ইউসুফ লুধিয়ানভি ১৯৩২ সালে ভারতের পূর্ব পাঞ্জাবের লুধিয়ানা জেলার ইসাপুর গ্রামে জন্মগ্রহণ করেন। তার পিতা আল্লাহ বকশ ছিলেন 'নাম্বার দার' বা গ্রামের প্রধান। তার পিতা তৎকালীন ধর্মীয় নেতা আব্দুল কাদের রায়পুরীর অনুসারী ছিলেন। ইউসুফ লুধিয়ানভি ব্রিটিশ ভারতের লুধিয়ানায় প্রাথমিক ইসলামি শিক্ষা লাভ করেন এবং মুলতানে খায়ের মুহাম্মদ জলন্ধরীর অধীনে শিক্ষাজীবন শেষ করেন। পরবর্তিতে তিনি প্রথমে ফয়সালাবাদ ও সাহিওয়ালে এবং পরে করাচির জামিয়া বিন্নুরিয়ায় হাদিস শিক্ষক নিযুক্ত হন।  ইউসুফ লুধিয়ানভি ১০০ টিরও বেশি বই লিখেছেন যেগুলি বেশ কয়েকটি ভাষায় অনুবাদ করা হয়েছে। আপকে মাসাইল আওর উনকা হল (হানাফি ফিকহ বিষয়ক বই) এবং ইখতিলাফে উম্মত ও সিরাত-ই-মুস্তাকীম (উম্মাহর দলসমূহ এবং সরল পথ) তার স্মরণীয় রচনাগুলির মধ্যে অন্যতম।   আল-বায়ায়িনাতের সম্পাদক হওয়ার পাশাপাশি তিনি আলমি মজলিস তাহাফফুজ খতমে নবুয়ত (আন্তর্জাতিক খতমে নবুয়ত রক্ষা পরিষদ) এবং ইকরা স্কুল চেনের অন্যতম প্রতিষ্ঠাতা ছিলেন।  তিনি পাকিস্তানের অন্যতম বৃহত্তম মাদ্রাসা করাচিতে জামিয়া উলুমুল-ইসলামিয়ায় হাদীস পড়াতেন।   তার ধর্মীয় জ্ঞান এবং দক্ষতার কারণে জামিয়া বিন্নুরিয়ার সভাপতি মুহাম্মদ ইউসুফ বিন্নুরী তাকে 'খতম-এ-নুবুওয়াত' (সাপ্তাহিক পত্রিকা) এবং 'আল-বাইয়াইনাত' (মাসিক পত্রিকা)-এর সম্পাদক নিযুক্ত করেছিলেন।   হত্যার আগে ইউসুফ লুধিয়ানভি সুন্নি ও শিয়া মুসলমানদের মধ্যে চলমান সহিংসতা অবসানের লক্ষ্যে নেতৃত্ব দিয়েছিলেন।  তিনি ইসলামের সুন্নি সম্প্রদায়ের একজন সুপরিচিত আলেম ছিলেন এবং পুরো পাকিস্তানে তার সহস্রাধিক অনুসারী ছিলেন। তার শত শত সমর্থক তার হত্যার প্রতিবাদ করতে করাচির রাস্তায় নেমে এসেছিল এবং তার হত্যার সংবাদটিও দিন শেষে পাকিস্তান স্টক এক্সচেঞ্জের সূচকে হ্রাস পেয়েছিল।    তথ্যসূত্র    গ্রন্থপঞ্জি      মাসিক বাইয়্যিনাত–এর মুহাম্মদ ইউসুফ লুধিয়ানভি সংখ্যা   বহিঃসংযোগ    আহর: দ্য মিলি গেজেটে (সংবাদপত্র) ভারতীয় মুসলিম ইতিহাসের একটি অধ্যায়  নির্বাচিত লেখা  বিষয়শ্রেণী:হানাফি ফিকহ পণ্ডিত বিষয়শ্রেণী:লুধিয়ানার ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:২০০০-এ মৃত্যু বিষয়শ্রেণী:১৯৩২-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:জাকারিয়া কান্ধলভির শিষ্য বিষয়শ্রেণী:মজলিসে আহরারে ইসলামের ব্যক্তি বিষয়শ্রেণী:পাকিস্তানি শিক্ষাবিদ
পিটার বুকুভালাস (; জন্ম: ২ ডিসেম্বর ১৯৯৮) হলেন একজন অস্ট্রেলীয় তীরন্দাজ, যিনি অস্ট্রেলিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  বুকুভালাস অস্ট্রেলিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন পিটার বুকুভালাস ১৯৯৮ সালের ২রা ডিসেম্বর তারিখে অস্ট্রেলিয়ার নিউ সাউথ ওয়েলসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বুকুভালাস অস্ট্রেলিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৮টি ১০ পয়েন্ট অর্জন করে সর্বমোট ৬৩৮ পয়েন্ট নিয়ে তিনি ৬০তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫ম স্থান অধিকারী দক্ষিণ কোরিয়ার লি উ-সোকের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং লোরা পেগলিস একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৩৭টি ১০ পয়েন্ট অর্জন করে সর্বমোট ১২৭৮ পয়েন্ট নিয়ে ২৬তম স্থান অধিকার করেছিল।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ তীরন্দাজ বিষয়শ্রেণী:অস্ট্রেলিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
নাইট্রিক অ্যাসিড (), যা একুয়া ফর্টিস এবং স্পিরিট অফ নাইটার নামে পরিচিত, একটি ক্ষয়কারী খনিজ অ্যাসিড। যৌগটি বিশুদ্ধ অবস্থায় বর্ণহীন, পুরাতন এসিড হলুদাভ রঙ ধারণ করে কারণ এটা ভেঙে নাইট্রোজেনের অক্সাইড এবং পানি তৈরি করে। বাণিজ্যিক ভাবে উৎপন্ন নাইট্রিক এসিডের ঘনত্ব ৬৮%।  যখন নাইট্রিক অ্যাসিডের ঘনত্ব ৮৬% এর বেশি হয় তখন একে "'ধূমায়িত নাইট্রিক অ্যাসিড "' বলে। নাইট্রোজেন ডাই অক্সাইডের উপস্থিতির ভিত্তিতে ধূমায়িত নাইট্রিক এসিড সাদা এবং লাল দুই ভাগে ভাগ করা হয়। ৯৫% এর বেশি ঘনত্বের নাইট্রিক এসিড নাইট্রেশান বিক্রিয়ার প্রধান রিএজেন্ট হিসেবে ব্যবহৃত হয়। নাইট্রিক অ্যাসিড সাধারণত দৃঢ় জারন উপাদান হিসেবে ব্যবহৃত হয়।  ইতিহাস বিজ্ঞানী জাবির ইবনে হাইয়ান সর্ব প্রথম নাইট্রিক এসিড তৈরী করেন।   উৎপাদন  thumb|নাইট্রিক এসিড  নাইট্রোজেন অক্সাইডের (NO2) সাথে জলের বিক্রিয়ায় নাইট্রিক এসিড তৈরী হয়।  3 NO2 + H2O → 2 HNO3 + NO  সাধারণত এই বিক্রিয়ার মাধ্যমে উৎপাদিত নাইট্রিক অক্সাইড পুনরায় বাতাসের অক্সিজেন দ্বারা জারিত হয়ে নাইট্রোজেন ডাই অক্সাইড তৈরি করে।  হাইড্রোজেন পার অক্সাইড এর মধ্যে নাইট্রোজেন চালনা করলে এসিড উৎপন্ন হয়।  2 NO2 + H2O2 → 2 HNO3  বাণিজ্যিক নাইট্রিক এসিড দ্রবণে ৫২%-৬৮% নাইট্রিক এসিড থাকে। জার্মান রসায়নবিদ উইলহেলম অস্টওয়াল্ডের নামানুসারে নাইট্রিক এসিড উৎপাদন প্রক্রিয়াকে বলা হয় অস্টওয়াল্ড প্রক্রিয়া। এই প্রক্রিয়ায় অনাদ্র অ্যামোনিয়া প্লাটিনাম-রোডিয়াম সংকর প্রভাবকের এর উপস্থিতিতে ৫০০K তাপ ও ৯bar চাপে জারিতে হয়ে নাইট্রিক অক্সাইড তৈরি করে।  4 NH3 (g) + 5 O2 (g) → 4 NO (g) + 6 H2O (g) (ΔH = 905.2 kj)  হেবার পদ্ধতি তে উৎপাদিত শুষ্ক ও বিশুদ্ধ অ্যামোনিয়া প্রথমে উত্তপ্ত বাতাসের সাথে 1:7.5 আয়তনিক অনুপাতে মিশ্রিত হয় এই মিশ্রণকে ধূলিকণা মুক্ত করে উত্তপ্ত Pt-Rh তারজালি অনুঘটকের মধ্যে অতি দ্রুত পাঠালে ( সংস্পর্শ সময় = 1ms) অক্সিজেনের সাথে বিক্রিয়ায় অ্যামোনিয়া নাইট্রিক অক্সাইডে জারিত হয়।  2 NO (g) + O2 (g) → 2 NO2 (g) (ΔH = −114 kJ/mol)  এটা  জলশোষণের দ্বারা  নাইট্রিক এসিড ও নাইট্রিক অক্সাইড তৈরি করে।  3 NO2 (g) + H2O (l) → 2 HNO3 (aq) + NO (g) (ΔH = −117 kJ/mol)   নাইট্রিক অক্সাইড পুনরায় চক্রে ফিরে এসে নাইট্রিক এসিডে পরিণত হয়।  4 NO2 (g) + O2 (g) + 2 H2O (l) → 4 HNO3 (aq)  জলীয় HNO3 কে পাতনের মাধ্যমে গাঢ় নাইট্রিক এসিডে রূপান্তরিত করা যায়। গাঢ় H2SO4 এর সাথে জলবিয়োজনে ৯৮% গাঢ় নাইট্রিক এসিড পাওয়া যায়।   ব্যবহার   সার কারখানায়।  নাইট্রোগ্লিসারিন, TNT etc, বিস্ফোরক পদার্থ প্রস্তুতিতে।  খনি হতে মূল্যবান ধাতু।  সোনা আহরণে।  রকেট জ্বালানিতে।  বৈদ্যুতিক সেল তৈরিতে।  সেলুলয়েড, কৃত্রিম রং, কৃত্রিম সিল্ক প্রস্তুতিতে।   তথ্যসূত্র    বহিঃসংযোগ   NIOSH Pocket Guide to Chemical Hazards  National Pollutant Inventory – Nitric Acid Fact Sheet Calculators: surface tensions , and densities, molarities and molalities  of aqueous nitric acid  বিষয়শ্রেণী:হাইড্রোজেন যৌগ বিষয়শ্রেণী:নাইট্রোজেন অক্সোএসিড বিষয়শ্রেণী:খনিজ অ্যাসিড বিষয়শ্রেণী:নাইট্রোজেন যৌগ বিষয়শ্রেণী:জারক অ্যাসিড বিষয়শ্রেণী:ফটোগ্রাফিক রাসায়নিক পদার্থ
ওয়াল্টার ট্রেইল ডেনিসন (১৮২৫–১৮৯৪) ছিলেন একজন কৃষক এবং লোককথা সংগ্রাহক। তিনি স্কটল্যান্ডের অর্কনি দ্বীপের স্যান্ডে গ্রামের বাসিন্দা ছিলেন, সেখান থেকে তিনি স্থানীয় লোককথা এবং অন্যান্য প্রাচীন বস্তু সংগ্রহ করেছিলেন। ডেনিসন অর্কনিতে বলা প্রচলিত কাহিনীগুলি সম্পর্কে অধিকাংশ তথ্য রেকর্ড করেছিলেন, তবে সেগুলি গল্প থেকে প্রবন্ধে রূপান্তরিত করার প্রক্রিয়ায়, তার কিছুটা অংশ "রোমান্টিকভাবে এবং পদ্ধতিগতভাবে" পরিবর্তন করেছিলেন। ২০০৪ এবং ২০১০ সালে, হাইল্যান্ডস এবং আইল্যান্ডস বিশ্ববিদ্যালয় এবং গ্লাসগো বিশ্ববিদ্যালয়ের একুশ শতকের একাডেমিকরা উল্লেখ করেছেন যে ট্রেইল ডেনিসন "প্রায় একচেটিয়াভাবে তার সাহিত্যিক কাজের কাঁচামাল হিসেবে নিজের জন্মভূমির গ্রামের সাধারণ মানুষের উপর নির্ভর করেছিলেন"। তিনি "কিছু প্রামাণিক ঐতিহ্য আমাদের প্রদান করেছিলেন এবং এই ঐতিহ্যগুলি তিনি তাঁর দাবি মতোই সরাসরি অর্কনির সাধারণ মানুষের কাছ থেকে পেয়েছিলেন"। অর্কনির লোককথা সংগ্রাহক এবং পুরাতত্ত্ববিদ আর্নেস্ট মারউইক মনে করেছিলেন যে ট্রেইল ডেনিসন সামাজের বিভিন্ন শ্রেণির মাঝে সেতু স্থাপন করেছিলেন এবং তার "সাধারণ মানুষের সঙ্গে একটি সম্পর্ক ছিল"।  ট্রেইল ডেনিসন ১৮৮০ সালে "দ্য অর্কনিয়ান স্কেচ-বুক" শিরোনামে অনেক লোককথা প্রকাশ করেন, যেগুলি বেশিরভাগ স্থানীয় অর্কনিয়ান উপভাষায় লেখা ছিল (উইলিয়াম পিস অ্যান্ড সন, কির্কওয়াল)। এছাড়াও তিনি "দ্য টেন স্যান্ডে রিভাইভাল হাইমস" (১৮৬১, এডিনবরা) নামে একটি বইয়ের লেখক, যার লেখক অজ্ঞাত হিসেবে প্রকাশিত হয়েছিল।  তিনি বিবাহিত ছিলেন এবং তাঁর একটি কন্যা সন্তান ছিল। তিনি ৩ সেপ্টেম্বর ১৮৯৪ সালে অসুস্থতার পর মারা যান।   তথ্যসূত্র    গ্রন্থপঞ্জি      বিষয়শ্রেণী:ভিক্টোরীয় লেখক বিষয়শ্রেণী:১৮৯৪-এ মৃত্যু বিষয়শ্রেণী:১৮২৫-এ জন্ম
| | label2  = গোষ্ঠী | data2   =  | label3  = নিম্নতর গ্রুপ | data3   =  | label4  = অনুরূপ প্রাণী | data4   =  | | header5 = {{#if:x|তথ্য-উপাত্ত}} | | label6  = পুরাণ | data6   =  | label7  = প্রথম রিপোর্ট | data7   =  | label8  = সর্বশেষ রিপোর্ট | data8   =  | label9  = দেশ | data9   =  | label10 = অঞ্চল | data10  =  | label11 = স্বভাব | data11  =  | }}
দেওখোলা ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।   অবস্থান ও সীমানা    ইতিহাস   প্রশাসানিক এলাকা   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   হরেকৃষ্ণ ইউনিয়ন উচ্চ বিদ্যালয়  মন্ডল বাড়ি উচ্চ বিদ্যালয়   ত্রিশাল-ফুলবাড়িয়া মৈত্রী কলেজ  হালিমা রহমতউল্লা দাখিল মাদ্রাসা   দর্শনীয় স্থান   ইচাইল বিল  ইচাইল শতবর্ষী বটবৃক্ষ  লক্ষীপুর মুক্তিযোদ্ধাস্তম্ভ  মির্জাবাড়ী বাগান বাড়ি  ইচাইল মীনাবাজার হালিমা রহমতুল্লাহ দাখিল মাদ্রাসা   মাওলানা নুরুল ইসলাম এর মুন্সিবাড়ি   উল্লেখযোগ্য ব্যক্তিত্ব  বিশ্ব সেরা হাফেজ নাজমুস সাকিব   জনপ্রতিনিধি  বর্তমান চেয়ারম্যান- আব্দুর রাজ্জাক(ভারপ্রাপ্ত) +প্রাক্তন চেয়ারম্যানগণের তালিকাক্রমিকনামমেয়াদ০১ আশিকুল হক আশিক০২ আতাউর রহমান হাদী০৩ আলহাজ্ব তাজুল ইসলাম বাবলু০৪০৫০৬০৭   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ফুলবাড়ীয়া উপজেলার ইউনিয়ন
নায়িকা সংবাদ হল একটি প্রণয়ধর্মী হাস্যরসাত্মক বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬৭ সালে বি কে প্রোডাকশানস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অঞ্জনা ভৌমিক, অনুভা গুপ্তা, পাহাড়ী সান্যাল। ১৯৭১ সালে এই চলচ্চিত্রটির তামিল ভাষায় পুনর্নির্মাণ করা হয়েছিল সুমাতি এন সুন্দরী নামে।  কাহিনী জনপ্রিয় চিত্রনায়িকা উর্মিলা দুর্ঘটনাবশত মাঝখানে কোনও ট্রেন মিস করেছেন তার নতুন শ্যুটিং স্পটে। তিনি কয়েকদিন স্টেশন মাস্টার অলোকের কোয়ার্টারে আশ্রয় নেন এবং নতুন জায়গার পাশাপাশি নতুন লোকজনের প্রেমে পড়ে যান।  শ্রেষ্ঠাংশে  উত্তম কুমার  অঞ্জনা ভৌমিক  অনুভা গুপ্তা  পাহাড়ী সান্যাল   জ্যোৎস্না বন্দ্যোপাধ্যায়   রবীন বন্দ্যোপাধ্যায়   পূর্ণ দাস বাউল  তারাপদ বন্দ্যোপাধ্যায়  অমর বিশ্বাস  প্রেমাংশু বোস   পরেশ চক্রবর্তী  নৃপতি চট্টোপাধ্যায়   পঙ্কজ চ্যাটার্জী   পার্থ চট্টোপাধ্যায়   বব দাস   উষা দেবী  অনিন্দ্য ঘোষ সাউন্ডট্রাক  তথ্যসূত্র  বহিঃসংযোগ    বিষয়শ্রেণী:১৯৬৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
থাম্ব|১৮৪৫ সালের আঁকা একটি ছবিতে দেখা যাচ্ছে, একজন আরব বণিক বিনিময়ের মাধ্যম হিসাবে কড়ি ব্যবহার করছে। কড়ি হচ্ছে একধরনের ছোট্ট সামুদ্রিক শামুক। তবে কড়ি বলতে এই প্রানীর শরীরের শক্ত আবরণকে বুঝায়। বাংলায় কড়ি শব্দটি এসেছে সংস্কৃত কপর্দক শব্দটি থেকে। কড়ি দেখতে চকচকে, মসৃন ও দৃষ্টিনন্দন অনেকটা পোর্সালিনের মতো। প্রকৃতপক্ষে পোর্সালিন শব্দটিও এসেছে প্রাচীন ইতালীয় ভাষার porcellana থেকে যার অর্থ কড়ি।Oxford English Dictionary: "The ceramic material was apparently so named on account of the resemblance of its translucent surface to the nacreous shell of the mollusc. [...] The cowrie was probably originally so named on account of the resemblance of the fissure of its shell to a vulva (it is unclear whether the reference is spec. to the vulva of a sow)." প্রাচীনকাল থেকেই শামুকের একটি বিশেষ প্রজাতির দেহাবশেষ বিনিময়ের মাধ্যম হিসাবে ব্যবহৃত হয়ে আসছে। বর্তমানেও গহনা তৈরীতে ও অনেক আচার অনুষ্ঠানে কড়ির ব্যবহার দেখা যায়।   বর্ণনা  থাম্ব|250px|বাম|চকচকে ও মসৃণ সামুদ্রিক কড়ি থাম্ব|বিভিন্ন জাতের কড়ি কড়ি দেখতে চকচকে, মসৃন ও প্রায় ডিম্বাকৃতির হয়। যার একটি দিক চ্যাপ্টা এবং সেদিকে লম্বাটে খাঁজকাটা মুখ থাকে। কড়ি ৫ সেমি থেকে ১৫ সেমি পর্যন্ত লম্বা হয়। অনেক কড়ির গায়ে দৃষ্টিনন্দন নকশা দেখতে পাওয়া যায়।   মানুষের ব্যবহারে কড়ি  থাম্ব|১৭৪২ সালে অংকিত কড়ির ছবি উপমহাদেশে মানুষের ব্যবহারের জন্য যে কড়ি তা মূলত মালদ্বীপের সাগরে পাওয়া একপ্রকার ছোট শামুকের খোল। ভারতে ও আফ্রিকায় বিনিময়ের মাধ্য হিসাবে এর ব্যাপক প্রচলন ছিল। দাস ব্যবসায় নিয়োজিত পশ্চিমা জাতির মানুষেরা আফ্রিকায় কড়ির প্রচলন করে। চীন ও ইউরোপেও কড়ির ব্যবহার ছিল। নেপালে কড়ি জুয়া খেলায় ব্যবহৃত হত। মধ্যযুগে মঙ্গলকাব্যে বিনিময়ের মাধ্যম হিসাবে কড়ির ব্যবহারের উল্লেখ আছে। তখনকার সময়ে শহরে স্বর্ণ বা রৌপ্য মুদ্রার প্রচলন থাকলেও গ্রামাঞ্চলে কড়ির প্রচলনই বেশি ছিল। মুঘল ও সুলতানী আমলে শস্য বা কড়ি যে কোন উপায়ে কর প্রদান করা যেত। সে সময়ে কড়ির হিসাবটি ছিল ৪ কড়ি = ১ গণ্ডা, ২০ গণ্ডা = ১ পণ, ৪ পণ = ১ আনা, ৪ আনা = ১ কাহন, ৪ কাহন = ১ টাকা (২৮,৮৮০ কড়ি)।   তথ্যসূত্র   বিষয়শ্রেণী:বিনিময়ের মাধ্যম বিষয়শ্রেণী:মুদ্রার ইতিহাস